**Sportágválasztó 1-2. évfolyam**

**A fejlesztés várt eredményei a két évfolyamos ciklus végén**

A sport játékos megismertetése során fejlődik a mozgáskoordináció, a térközi és térbeli mozgás biztonsága. A mozgás örömforrásként való megélése pozitív hatású a sportmunka megalapozásához. A különböző sportágak kipróbálása során reális önismeret alakul ki. A sporteszközök megismertetésével sikerül megalapozni a későbbiekben használt eszközök feladatát, funkcióját. Ismeretekre tesznek szert a tanulók a sport színtereiről, fajtáiról, sportolási lehetőségekről. A tantárgy tanulása megkönnyíti és segíti a sportágválasztást.

Forrás: <http://kerettanterv.ofi.hu/07_melleklet_miniszter/7.4_Sportisk/index_sport.html>

**Sportágválasztó 3-4. évfolyam**

**A fejlesztés várt eredményei a két évfolyamos ciklus végén**

Sportmotivált és sportorientált magatartás kialakulása. A sport élményként való megélése. Tudatos, egészségmegőrző életformára törekvés. A nagy példaképek megismerése, ösztönző hatás a mindennapi munkára. A sportegyesületek munkájának megismerésével, a sportrendezvények látogatásával lehetőség az egyén számára legalkalmasabb sportág kiválasztására.

Forrás: <http://kerettanterv.ofi.hu/07_melleklet_miniszter/7.4_Sportisk/index_sport.html>

**Küzdelem és játék 1-2. évfolyam**

**A fejlesztés várt eredményei a két évfolyamos ciklus végén**

Atanulók szívesen vegyenek részt az órákon, kapcsolódjanak be a közös gyakorlatokba, játékokba. Legyenek kezdeményezők a rögtönzéses programokban. A tanév során érintett témakörökben, első évfolyamon különösen a Néprajz… és Beszédművelés témában, második évfolyamon a Játék és Beszédművelés témában vállaljanak alkotó feladatot. A tanultakat hasznosítsák más művészeti jellegű tanulmányaikban.

Forrás: <http://kerettanterv.ofi.hu/07_melleklet_miniszter/7.4_Sportisk/index_sport.html>

**Küzdelem és játék 3-4. évfolyam**

**A fejlesztés várt eredményei a két évfolyamos ciklus végén**

A tanulók szívesen vegyenek részt az órákon, kapcsolódjanak be a közös gyakorlatokba, játékokba. Legyenek kezdeményezők a rögtönzéses programokban. A tanév során érintett témakörökben, harmadik évfolyamon különösen a Báb és Néprajz témában, negyedik évfolyamon a Néprajz és Beszédművelés témában vállaljanak alkotó feladatot. A tanultakat hasznosítsák más művészeti jellegű tanulmányaikban.

Forrás: <http://kerettanterv.ofi.hu/07_melleklet_miniszter/7.4_Sportisk/index_sport.html>